**Notă informativă**

**la proiectul de Hotărîre a Guvernului „Pentru modificarea Hotărîrii Guvernului nr. 1239/2018 pentru aprobarea componenței nominale a Comitetului de supraveghere a auditului”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor în comun cu I.P. „Consiliul de supraveghere publică a auditului”. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului de Hotărîre a Guvernului „Pentru modificarea Hotărîrii Guvernului nr. 1239/2018, pentru aprobarea componenței nominale a Comitetului de supraveghere a auditului” este generată de prevederile art. 38 alin. (2) din Legea nr. 271 din 15 decembrie 2017 privind auditul situațiilor financiare (în continuare – Legea nr. 271/2017), precum și de prevederile pct.7 al Regulamentului de activitate al Consiliului de supraveghere publică a auditului, aprobat prin Hotarîrea Guvernului nr. 807/2018. Astfel, Comitetul de supraveghere a auditului este format din 7 membri nepracticieni, care posedă cunoștințe în domeniul economic sau în cel juridic și are următoarea componență: 2 reprezentanți ai Ministerului Finanțelor, un reprezentant al Băncii Naționale a Moldovei, un reprezentant al Comisiei Naționale a Pieței Financiare, un reprezentant al mediului de afaceri și un reprezentant al mediului academic specializat în audit.  Obiectivul prezentului proiect constă în asigurarea componenței nominale a Comitetului de supraveghere a auditului.  Art. 56 alin. (3) al Legii nr. 100 din 22.12.2017 cu privire la actele normative prevede, că intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislaţie sau contradicţii între actele normative ori dacă există alte circumstanţe obiective.  Prin urmare, punctul 2 al proiectului de hotărîre prevede, că aceasta intră în vigoare din data publicării în Monitorul Oficial al Republicii Moldova. |
| **3. Principalele prevederi ale proiectului și evidențierea elementelor noi** |
| Conform pct.12 alin. (1) al Regulametului de activitate al Consiliului de supraveghere publică a auditului, aprobat prin Hotarîrea Guvernului nr. 807/2018, retragerea calității de membru al Comitetului are loc în legătură cu expirarea termenului stabilit la pct.9, precum și la cererea organului (instituției) care a înaintat candidatura, inclusiv în cazul eliberării din funcție. Prin urmare, la cererea Comisiei Naționale a Pieței Financiare, pentru asigurarea activității Comitetului de supraveghere a auditului, este înaintată candidatura dnei Izman Cristina. Se retrage calitatea de membru al Comitetul de supraveghere a auditului dnei Lupașcu Svetlana în legătură cu eliberarea din funcție. |
| **4. Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |

**Director executiv al**

**I.P. „Consiliul de supraveghere publică a auditului” Nicoleta GRAUR**